**Nota informativă**

la proiectul de lege pentru modificarea şi completarea

Legii contabilităţii nr.113-XVI din 27 aprilie 2007

**Legea contabilității nr.113-XVI din 27 aprilie 2007** stabilește cerințe privind ținerea contabilității și raportarea financiară a entităților cu posibilitatea alegerii sistemelor de ținere a contabilității în dependență de specificul și volumul de activitate a acestora. În același sens, în lege este stabilită componența situațiilor financiare a entităților și reglementări aferente întocmirii și prezentării acestora.

Planul de dezvoltare a contabilității și auditului în sectorul corporativ pentru anii 2009-2014, aprobat prin Hotărîrea Guvernului nr.1507 din 31 decembrie 2008, prevede implementarea Standardelor Naționale de Contabilitate noi, începînd de la 1 ianuarie 2014, care are drept scop asigurarea unui grad relevant de veridicitate a situațiilor financiare.

Pentru eficientizarea mecanismului de reglementare a contabilității și raportării financiare în sectorul corporativ în contextul armonizării prevederilor acestuia cu Standardele Internaționale de Raportare Financiară și asigurarea implementării Standardelor Naționale de Contabilitate noi, se propune modificarea legii în cauză, în particular, prin (i) stabilirea componenței situațiilor financiare complete și simplificate; (ii) introducerea prevederilor noi referitor la perioada de raportare financiară pentru unele categorii de entități; (iii) simplificarea cadrului de reglementare, stabilind doar două sisteme de ținere a contabilității și raportării financiare; (iv) introducerea cerințelor specifice pentru contabilii-șefi ale entităților de interes public; (v) introducerea modului nou de publicare și plasare pe site-ul Ministerului Finanțelor a Standardelor Internaționale de Raportare Financiară.

Viceministru Victor Barbăneagră